Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-44/21

Дана: 22.04.2021. године

 На основу члна 4. и 24. Закона о административним таксама („Слижбени гласник Републике Српске“, број: 11/11., 103/11., 67/13. и 123/20.), члана 39. став 2. тачка 2. Закона о локалној самоуправи („Службени гласник Републике Српске“; број: 97/16.) и члана 37. Статута општине Хан Пијесак („Службени гласник општине Хан Пијесак“, број: 10/18.), Скупштина општине Хан Пијесак, на сједници одржаној 22.04. 2021. Године, донијела је

О Д Л У К У

О ОПШТИНСКИМ АДМИНИСТРАТИВНИМ ТАКСАМА

I

Овом Одлуком прописује се и уређује наплата општинске административне таксе за списе и радње у управним и другим стварима у поступку код органа локалне самоуправе – Општинске управе општине Хан Пијесак.

II

Списи и радње за које се плаћа такса, као и висина таксе, утврђују се таксеном тарифом, која је саставни дио ове одлуке.

Такса се може наплатити само ако је прописана таксеном тарифом.

III

Таксени обвезник (у даљем тексту: обвезник) је лице по чијем се захтјеву поступак покреће, односно врше радње предвиђене таксеном тарифом.

Ако за исту таксу постоје два или више обвезника, њихова обавеза је солидарна.

IV

Ако таксеном тарифом није другачије прописано, таксена обавеза настаје:

а) за писмене поднеске – у тренутку када се предају, а за усмено саопштење које се даје на записник – у тренутку кад се записник сачини,

б) за рјешења, дозволе и друге исправе – у тренутку подношења захтјева, односно поднеска за

њихово издавање,

в) за управне радње – у тренутку подношења захтјева за извршење тих радњи.

Такса се плаћа у тренутку настанка таксене обавезе.

V

Ако је таксеном тарифом прописано да се такса плаћа према вриједности предмета, као основица за обрачунавање таксе узима се вриједност означена у поднеску или исправи.

VI

Ако се исправа за коју се плаћа такса по захтјеву странке издаје у два или више примјерака, за други и сваки наредни примјерак плаћа се такса као за препис или овјеру преписа.

VII

Службено лице које прима таксиран поднесак дужно је поништити налијепљену таксу.

Ако је такса уплаћена накнадно, поништава је службено лице органа које доноси рјешење или другу исправу за коју се плаћа такса.

Такса се поништава штамбиљом ''поништено'', а у случају да то није мoгуће – такса се поништава потписом службеног лица из ст. 1. и 2. овог члана.

У рјешењу или другој исправи за коју је такса плаћена мора се означити да је такса плаћена, у којем износу и по којем тарифном броју.

У исправама које се издају без таксе мора се означити у коју сврху се издају и на основу којег прописа су ослобођене од таксе.

Таксе се плаћају у административним таксеним маркама јединствене емисије, или у готовом новцу налогом на рачун Буџета Општине.

Таксени обвезник је дужан да приложи одговарајући доказ да је таксу платио (уплатница).

VIII

Ако обвезник не плати таксу (непосредно или поштом) за поднесак који није таксиран, органи који одлучују по захтјеву писменом опоменом упозориће обвезника, који је дужан да плати таксу у року од осам дана од дана пријема опомене и истовремено ће га упознати са посљедицама неплаћања таксе.

IX

Ако у остављеном року из тачке 8. ове одлуке обвезник не плати таксу, органи који одлучују по

захтјеву затражиће од Пореске управе Републике Српске (у даљем тексту: Пореска управа) да у складу са прописима којима се уређује порески поступак наплати таксу принудним путем.

X

Ако обвезник има пребивалиште, односно сједиште у иностранству, а таксу није платио у тренутку настанка обавезе, наплата таксе извршиће се прије уручења акта којим је поступак окончан или је извршена управна радња.

XI

Од плаћања таксе ослобођени су:

а) Република Српска и јединице локалне самоуправе,

б) фондови и установе у области образовања, науке, културе, физичке културе и социјалне заштите за списе и радње у вези са обављањем своје дјелатности,

в) организације Црвеног крста,

г) правна лица основана ради борбе против алкохолизма, наркоманије и других облика зависности, рака и дистрофије-за списе и радње у вези са обављањем своје дјелатности,

д) правна лица основана за заштиту лица са физичким и психичким недостацима и поремећајима за списе и радње у вези са обављањем своје дјелатности,

ћ) савези глувих и савези слијепих и њихове организације у пословима у вези са рехабилитацијом глувих и слијепих,

е) инвалидске организације, осим у пословима у вези са вршењем привредне дјелатности,

ж) инвалиди рата, инвалиди рада и цивилне жртве рата за списе и радње у вези са школовањем у свим школама,

з) инвалиди који су ослобођени плаћања годишњих накнада за употребу моторних возила у поступку стручног прегледа тих возила ради регистрације,

и) лица која нису у радном односу за пријаву на конкурс за заснивање радног односа,

ј) грађани за списе и радње у вези са остваривањем и заштитом права из радног односа,

к) ученици и студенти за све списе и радње у вези са школовањем до навршених 26 година живота,

л) ватрогасна друштва и ватрогасне јединице,

љ) радиоаматери учлањени у Савез радиоаматера Републике Српске,

м) страна дипломатска и конзуларна представништва у вези са обављањем дипломатских и конзуларних послова, под условом реципроцитета и

н) грађани који поклањају своју имовину у корист Републике или се одричу права власништва као и за пренос власништва.

XII

Такса се не плаћа за:

а) списе и радње у поступцима који се воде по службеној дужности,

б) поднеске упућене органима за представке и притужбе,

в) молбе и помиловања и рјешења по тим молбама,

г) списе и радње у поступку за поврат неправилно наплаћених даџбина,

д) списе и радње у поступку за састављање и исправку бирачких спискова и спискова за кандидовање,

ђ) списе и радње у поступку усвојења и у поступку за постављање стараоца,

е) списе и радње у поступку за остваривање законом признатих пореских олакшица,

ж) списе и радње за додјелу социјалне помоћи и за остваривање других облика социјалне заштите,

з) списе и радње у поступку за остваривање права бораца,

и) списе и радње у поступку за остваривање права породица погинулих бораца, а у сврху рјешавања социјалних, здравствених, стамбених и потреба преквалификације, доквалификације и осталог школовања,

ј) списе и радње у поступку остваривање права инвалида,

к) списе и радње у поступку остваривања права на пензију и права из здравствене заштите,

л) списе и радње у поступку оснивања ватрогасних друштава и њихових јединица,

љ) списе и радње у поступку за остваривање права носилаца одликовања,

м) списе и радње у поступку за остваривање права на додатак за дјецу,

н) списе и радње у вези са пријемом поклон – пакета од добротворних организација из иностранства, ако су упућени добротворним организацијама у Републици Српској,

њ) списе и радње у вези са војним евиденцијама,

о) списе и радње у вези са признавањем права на повлашћену вожњу грађанима којима то право

припада по важећим прописима,

п) списе и радње у поступку подржављења некретнина по основу национализације, експропријације, арондације, комасације и других видова подржављења,

р) списе и радње у поступку оснивања установа социјалне заштите,

с) оригинале диплома, свједочанстава и других исправа о завршеном школовању или класификацији, осим њихових дупликата и превода,

т) списе и радње у вези са заштитом споменика културе,

ћ) списе и радње у поступку за сахрану умрлих,

у) списе и радње у поступку за исправљање грешака у управним и другим актима,

ф) све врсте пријава и увјерења о регистрацији и одјави регистрације пословних субјеката,

х) списе и радње у поступку усклађивања евиденција пореских обвезника код Пореске управе,

ц) захтјеве, молбе, приједлоге и пријаве и

ч) изводе, увјерење или потвде.

XIII

Од плаћања таксе, поред ослобађања утврђених тачком XI и XII ове одлуке, ослобођени су:

а) грађани слабог имовног стања односно социјално угрожена лица,

б) лица којима је, рјешењем надлежног органа, признато својство члана породице погинулих, умрлих, несталих или заробљених бораца, у поступцима за остваривање својих права,

в) пријаве и уписи у матичне књиге,

г) представке и притужбе грађана.

XIV

Грађанима слабог имовног стања односно социјално угроженим лицима, у смислу тачке XIII. ове одлуке, сматрају се лица којима је утврђено право на сталну новчану помоћ или право на новчану накнаду за помоћ и туђу његу, у складу са Законом о социјалној заштити и другим прописима, а на основу увјерења Центра за социјални рад.

XV

На остала ослобађања од плаћања административне таксе, као и на друга питања која нису регулисана овом одлуком, примјењиваће се одредбе Закона о административним таксама.

XVI

За списе и радње код органа локалне самоуправе – Општинске управе општине Хан Пијесак, таксе се плаћају по слиједећој Tарифи општинских административних такси.

Т А Р И Ф А

општинских административних такса

I –РЈЕШЕЊА И ЖАЛБЕ

Тарифни број 1.

1. За сва рјешења за која није прописана посебна такса.......................................................10,00 КМ

2. за рјешења о промјени личног имена ................................................................................30,00 КМ

3. за рјешења о накнадним уписима у матичне књиге..........................................................10,00 КМ

4. За жалбу против рјешења, која доносе општински орган управе,организације и друга правна лица из тачке I ове одлуке ......................................................................................................10,00 КМ

НАПОМЕНА:

Ако се доноси једно рјешење по захтјеву више лица, таксу по овом тарифном броју плаћа свако лице коме се уручује рјешење.

Тарифни број 2.

За списе и радње у вези са регистрацијом предузетника плаћају се таксе у сљедећим износима:

1. За оснивање.......................................................................................................................... 30,00 КМ

2. За промјене података уписаних у регистар....................................................................... 20,00 КМ

3. За престанак обављања дјелатности..................................................................................10,00 КМ

4. За припремне радње.............................................................................................................10,00 КМ

5. За резервацију пословног имена која обухватарегистрацију и брисањe....................... 15,00 КМ

6. Одобрење за стицање статуса старог заната,умјетничког заната односно домаће радиности................................................................................................................................. 30,00 КМ

7. Одобрење за ослобађање од плаћања комуналне таксе................................................... 10,00 КМ

8. Рјешење о категоризацији угоститељскихобјеката ..........................................................20,00 КМ

НАПОМЕНА: Ако се захтјев у вези са регистрацијом из тачке 1. – 5. подноси електронским путем, износ таксе умањује се за 50 %.

Тарифни број 3.

На захтјев грађана за добијање сагласности за увоз и куповину возила, машина и других средстава за рад, плаћа се такса, и то:

1. за машине и друга средства за рад ................................................................................... 20,00 КМ

2. за путничка возила ............................................................................................................. 25,00 КМ

3. за комби моторна возила .................................................................................................... 30,00 КМ

4. за теретна моторна возила до 10 Т .................................................................................... 45,00 КМ

5. за теретна моторна возила преко 10 Т и аутобусе ........................................................... 60,00 КМ

6. за остале сагласности за које није прописана посебна такса ......................................... 20,00 КМ

Тарифни број 4.

Одобрење за продужено радно вријеме................................................................................100,00 КМ

Одобрење за пригодно радно вријеме................................................................................... 20,00 КМ

Тарифни број 5.

Добијање лиценце превозника (такси возило) .................................................................... 10,00 КМ

Одобрење за вршење превоза за властите потребе................................................................30,00 КМ

Издавање легитимације такси возачима............................................................................... 10,00 КМ

За овјеру реда вожње за превоз путника у друмском саобраћају за предузећа , друга правна и физичка лица ............................................................................................................................50,00 КМ

За књигу путних листова за обављање превоза лица у друмском саобраћају .................. 10,00 КМ

Тарифни број 6.

За издавање рјешења о пољопривредној сагласности.........................................................20,00 КМ

Процјена штете у пољопривреди...........................................................................................20,00 КМ

Одобрење за смјештај покретног пчелињака........................................................................10,00 КМ

III – ОВЈЕРЕ, ПРЕПИСИ И ПРЕВОДИ

Тарифни број 7.

За овјеру потписа, рукописа и преписа:

1. за овјеру сваког потписа ......................................................................................................3,00 КМ

2. за овјеру рукописа или за овјеру преписа од сваког полутабака оригинала ..................3,00 КМ

3. за овјеру рукописа или оверу копија и преписа ако има више од једног полутабака оригинала плаћа се, поред основне таксе за један полутабак, додатни износ у вриједности ............ 1,00 КМ за сваки следећи полутабак од којег се састоји рукопис или препис.

НАПОМЕНА:

1. Под полутабаком се подразумијева лист хартије од двије стране нормалног формата или мањег.

2. Ако је рукопис или препис писан на страном језику, за овјеру аутентичности рукописа или преписа плаћа се двострука такса из тачке 2. овог тарифног броја.

Тарифни број 8.

За овјеру превода ......................................................................................................................3,00 КМ

Тарифни број 9.

За овјеру плана, цртежа, пројекта и слично.......................................................................... 10,00 КМ

Тарифни број 10.

За овјеравање службених аката или других исправа и за преписивање истих:

1. за преписивање од полутабака оригинала ...........................................................................5,00 КМ

2. за овјеравање од полутабака оригинала ..............................................................................5,00 КМ

3. за издавање преписа (фотокопије) документа из архиве, по сваком полутабаку............ 5,00 КМ

4. за увид у списе предмета који се налазе у архиви.............................................................. 3,00 КМ

5. за увид у пројектну документацију која се налази у архиви ...........................................10,00 КМ

Тарифни број 11.

За овјеру копије плана величине полутабака (формат 22x35 цм) ...................................... 10,00 КМ

За овјеру плана величине веће од једног полутабака плаћа се поред основне таксе за један поутабак, додатни износ у вриједности од ......................................................................... 10,00 КМ за сваки следећи полутабак од којег се састоји копија плана већа од једног полутабака.

За овјеру преписа и извода из катастарског операта, теренског елабората плаћа се такса према броју табела обрасца коришћеног за препис:

а) За први табак (катастарски образац) ............................................................................... 15,00 КМ

б) За сваки даљи табак .......................................................................................................... 10,00 КМ

Тарифни број 12.

За дупликат исправе о завршеном школовању или стручној квалификацији.................. 10,00 КМ

Тарифни број 13.

1. За овјеру потписа на уговорима, према уговорној вриједности, плаћа се такса:

- до 500,00 КМ ..........................................................................................................................10,00 КМ

- од 500,00 – 1.000,00................................................................................................................15,00 КМ

- од 1.000,00 – 5.000,00 КМ .....................................................................................................30,00 КМ

- преко 5.000,00 КМ................................................................................................................. 50,00 КМ

Ако вриједност у уговору није назначена, плаћа се..............................................................10,00 КМ

2. За овјеру потписа на пуномоћи............................................................................................. 5,00 КМ

3. За овјеру потписа за регистрацију привредног друштва или другог правног лица....... 10,00 КМ

НАПОМЕНА:

1. Сматра се да је извршена овјера уговора кад се овјеравају само потписи уговорних страна,

2. Свака измјена садржаја уговора сматра се у таксеном погледу као нови уговор,

3. Такса из тачке 1. овог тарифног броја плаћа се на вриједност која је у уговору назначена.

IV –ТАКСЕ ИЗ ОБЛАСТИ ПРОСТОРНОГ УРЕЂЕЊА, ГРАЂЕЊА И ЕКОЛОГИЈЕ

Тарифни број 14.

За рјешавање захтјева за издавање локацијских услова..................................................... 20,00 КМ

Тарифни број 15.

За одобрење за грађење плаћа се такса по предрачунској вриједности објекта и то:

1.до 50.000,00 КМ...................................................................................................................100,00 КМ

2.од 50.000,00 КМ до 100.000,00 КМ....................................................................................200,00 КМ

3.преко 100.000,00 КМ- 0,5% на предрачунску вриједност објекта, али не више од..10.000,00 КМ

4. Рјешење за легализацију објекта.......................................................................................100,00 КМ

5.Накнадна грађевинска и употребна дозвола..................................................................... 100,00 КМ

Тарифни број 16.

За одобрење за употребу објекта ......................................................................................... 100,00 KM

Тарифни број 17.

За рјешавање захтјева за издавање одобрења за постављањерекламе ................................20,00 КМ

Тарифни број 18.

За издавање извода из регулационог плана .......................................................................... 20,00 КМ

Тарифни број 19.

За дато мишљење у вези примјене прописа Општине из надлежности уређења простора и грађења и стамбено-комуналних дјелатности ......................................................................30,00 КМ

Тарифни број 20.

За технички преглед машинских, електричних, електромашинских, плинских, радио и ППТТ уређаја и других постројења, која по постојећим прописима подлијежу обавезном прегледу ради добијања одобрења за употребу, плаћа се такса по радном часу ...................................... 20,00 КМ

Такса по овом Тарифном броју рачуна се за сваки цијели или започети радни час сваког радника, који у техничком прегледу учествује, тако што збир радних часова чини укупну таксу.

Тарифни број 21.

За рјешавање захтјева за издавање или ревизију еколошке дозволе................................. 100,00 КМ

За одобравање плана активности .......................................................................................... 50,00 КМ

V – РЕГИСТРАЦИЈА ЗАЈЕДНИЦА ЕТАЖНИХ ВЛАСНИКА

Тарифни број 22.

За упис оснивања заједнице у регистар ................................................................................ 30,00 КМ

За упис статусне промјене и промјене лица овлаштених за заступање ............................ 20,00 КМ

VI – ВЈЕНЧАЊА

За вјенчања плаћа се:

а) у радне дане у просторијама општине ............................................................................. 30,00 КМ

б) у не радне дане у просторијама општине ........................................................................ 70,00 КМ

в) изван просторија општине ................................................................................................. 90,00 КМ

XVII

Надзор над примјеном одредаба ове одлуке врши Одјељење за општу управу.

Унутрашњу контролу примјене прописа о административним таксама врше органи из тачке I ове одлуке, у оквиру свог дјелокруга.

XVIII

Даном ступања на снагу ове Одлуке престаје да важи Одлука о општинским административним таксама, број: 01-022-118/11. д 30.12.2011. године и Одлука о измјенама Одлуке о општинским административним таксама, број: 01-022-107/13. од 07.08.2013. године.

XIX

Ова Одлука ступа на снагу даном доношења, а биће објављвљена у „Службеном гласнику општине Хан Пијесак“.

ДОСТАВЉЕНО: ПРЕДСЈЕДНИК

1. Начелнику општине, СКУПШТИНЕ ОПТИНЕ
2. Одјељењу за општу управу x3, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Пријемној канцеларији, Кристина Стојановић, дипл.ек.
4. Пореској управи,
5. Одјељењу за управљање развојем,

Привреду, финансјије др. дјел. x5,

1. Инспекцијама x4,
2. Предсједнику СО-е,
3. Секретару СО-е,
4. На Огласну таблу и
5. Архиви.